Good for You

Good for You (בעברית: יופי לך) הוא שיר של הזמרת האמריקאית סלינה גומז, בהשתתפות הראפר האמריקאי אייסאפ רוקי. השיר יצא לאור ב-22 ביוני 2015 כסינגל הראשון מתוך אלבום הסולו השני של גומז, Revival.

מבקרי המוזיקה שיבחו את השיר, את ההפקה, את השירה של גומז ואת בגרותה ואת צמיחתה האמנותית. היא תיארה את השיר כ"פיסה שהייתה רק כל מה שאני מרגישה שאישה צריכה לגלם, אבל לא בצורה הברורה". השיר היה חלק מתהליך שבו היא רצתה להציג את הסיפור שלה כאמנית וכחלק מאלבום מעבר שבו היא הייתה לוקחת שליטה מלאה.

בריאיון ל-MTV, היא אמרה שהיא רצתה "לאמץ את מי שאני ואני לא מתכוונת לשבת על כיסא ולדבר על משהו שלא אומר לי כלום". השיר מתואר על ידי גומז כמו "התחלה יפה לאלבום".

השיר זכה להצלחה והגיע למקום ה-5 במצעד האמריקאי בילבורד הוט 100, ונכנס לעשירייה הפותחת ביותר מ-15 מצעדים בעולם ביניהם המצעד הקנדי והאוסטרלי. השיר מכר למעלה ממיליון עותקים בארצות הברית.

קידום והופעות 
גומז קידמה את השיר בראיונות לרדיו והופיעה איתו בכמה הופעות ביניהם "Today" ובסיבוב ההופעות של הזמרת האמריקאית טיילור סוויפט, "The 1989 World Tour", שם גומז שימשה כאורחת מיוחדת.

וידאו קליפ 
הווידאו קליפ לשיר בוים על ידי סופי מולר. הווידאו קליפ יצא ב-26 ביוני 2015. בסרטון, גומז רצתה להעצים את העצמה הנשית. גומז הרגישה שחשוב לשתף פעולה עם במאית נקבה כאמצעי להעצמה הנשית. נכון למאי 2017, השיר צבר למעלה מ-360 מיליון צפיות וצבר למעלה מ-2 מיליון לייקים.

הופעות חיות 
 גומז ביצעה את השיר במהלך סיבוב ההופעות "Revival Tour".
 ב-27 באוגוסט 2015 ביצעה את השיר בהופעת אורח בסיבוב ההופעות "The 1989 World Tour" של הזמרת האמריקאית טיילור סוויפט.
 ב-16 בספטמבר 2015 ביצעה גומז את השיר במהלך אירוע ההשקה של האלבום "Revival" לצד השיר "Same Old Love".
 ב-24 בספטמבר 2015 ביצעה את השיר בתוכנית סיקור המצעדים הבריטית "Alan Carr: Chatty Man".
 ב-25 בספטמבר 2015 ביצעה את השיר בתוכנית הרדיו הבריטית "Live Lounge" לצד גרסת כיסוי לשיר "Rude" של להקת מג'יק!.
 ב-28 בספטמבר 2015 ביצעה את השיר בתוכנית האירוח הצרפתית "Le Grand Journal".
 ב-12 באוקטובר 2015 ביצעה את השיר בתוכנית הבוקר של רשת NBC, "טודיי" לצד השירים "Same Old Love", "Come & Get It" ו-"Me & the Rhythm".
 בין התאריכים ה-3 בדצמבר ועד 16 בדצמבר 2015 ביצעה את השיר כחלק מסט שירים בסדרת ההופעות השנתית ג'ינגל בל.
 ב-23 בינואר 2016 ביצעה את השיר בתוכנית המערכונים סאטרדיי נייט לייב לצד השירים "Same Old Love" ו-"Hands to Myself".

מיקומי שיא

קישורים חיצוניים

הערות שוליים

שירי סלינה גומז
שירי אייסאפ רוקי
שירים באנגלית
שירים שנכתבו על ידי ג'וליה מייקלס
שירים שנכתבו על ידי ג'סטין טרנטר
שירים שנכתבו על ידי ניק מונסון
שירים שנכתבו על ידי סלינה גומז
וידאו קליפים שבוימו על ידי סופי מולר
שירי לפידים
שירים על מיניות
שירי R&B אמריקאיים עכשוויים
סינגלים שהגיעו למקום הראשון ביוון
שירי זהב בגרמניה
שירי זהב בניו זילנד
שירי פלטינה בממלכה המאוחדת
שירי פלטינה כפולה באוסטרליה
שירי פלטינה כפולה בקנדה
שירי פלטינה משולשת בארצות הברית
סינגלים בהוצאת אינטרסקופ רקורדס
סינגלים בהוצאת פולידור רקורדס